בובי ריגס

בובי ריגס (באנגלית: Bobby Riggs;  25 בפברואר 1918 – 25 באוקטובר 1995) היה טניסאי אמריקאי. הוא זכה במקום ראשון באליפות וימבלדון ובאליפות ארצות הברית הפתוחה בטניס.

 ביוגרפיה 
בובי ריגס נולד בלוס אנג'לס בשנת 1918. הוא היה שחקן טניס שולחן והחל לשחק טניס בגיל 12. בגיל 17 הוא ניצח באליפות ארצות הברית לצעירים. באותה שנה הוא החל לשחק בתחרויות לבוגרים.

באליפות אוסטרליה הפתוחה ריגס לא זכה להצלחה גדולה.

באליפות צרפת הפתוחה ריגס הגיע למשחק הגמר בשנת 1939 והפסיד.

באליפות וימבלדון ריגס זכה בשנת 1939 בתחרות הגברים, זוגות גברים וזוגות מעורבים.

באליפות ארצות הברית הפתוחה ריגס זכה בשנת 1939 ו-1941 בתחרות הגברים ובשנת 1940 בתחרות זוגות מעורבים.

בובי ריגס היה חבר בנבחרת גביע דייוויס של ארצות הברית וזכה איתה בגביע בשנת 1938.

בהמשך הוא עבר לטניס מקצועי וזכה במסגרת זו בתחרויות רבות.

בשנת 1967 בובי ריגס נכלל בהיכל התהילה של הטניס.

בשנת 1973 ריגס סיכם על משחק נגד מרגרט קורט, כוכבת טניס נשים באותה תקופה. הוא ניצח בקלות ב-2 מערכות. בהמשך של אותה שנה בספטמבר נערך "קרב המינים" בו ריגס שיחק נגד בילי ג'ין קינג. הוא הפסיד ב-3 מערכות. על משחק זה צולם סרט "קרב המינים" בשנת 2017. למרות הפסד זה לאחר מספר שנים ריגס השלים עם בילי ג'ין קינג והם הפכו לחברים קרובים.

ריגס נפטר בשנת 1995 לאחר מחלה ארוכה.

 הישגים 
שנהיריב בגמרתוצאהאליפות צרפת הפתוחה 1939  דון מקנייל5–7, 0–6, 6-3אליפות וימבלדון 1939  אלווד קוק2–6, 8–6, 3-6, 6-3, 6-2אליפות ארצות הברית הפתוחה 1939  ולבי ואן הורן6–4, 6–2, 4-6אליפות ארצות הברית הפתוחה 1940  דון מקנייל6-4, 8-6, 3-6, 3-6, 5-7אליפות ארצות הברית הפתוחה 1941  פרנק קובץ'8-6, 7-5, 3-6, 4-6, 2-6

 קישורים חיצוניים 





קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:טניסאים אמריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:לוס אנג'לס: ספורטאים
קטגוריה:אמריקאים שנולדו ב-1918
קטגוריה:אמריקאים שנפטרו ב-1995